BECKWITH] TEXT AND TRANSLATION 411 
A hiki lakou i Kauai, ma ka napoo ana o ka la, a halawai me na 
kaikuahine. Ia manawa ka hoopuka ana i olelo i kona mau kai- 
kuahine, penei: “Ia’u i hele aku nei i ka’u huakai hele, ua haohao 
paha oukou, no ka mea, aole wau i hai aku ia oukou i ke kumu o ia 
hele ana, aole no hoi wau i hai aku i ka’u wahi e hele ai; a nolaila, 
ke hai malu aku nei wau ia oukou e o’'u mau kaikuahine o kakou 
wale. I Hawaii aku nei makou i nalo iho nei, i kii aku nei wau 
ia Laieikawai i wahine mare (hoao) na’u, no ko’u lohe ana no ia 
Kauakahialii e olelo ana i ka la a lakou i hiki mai ai. I ka hele ana 
aku nei hoi, aole no hoi i kanamai a ke ano-e o ka wahine; aole nae 
au i ike aku ia Laieikawai; aka, o ka hale ka’u i ike maka aku, ua 
uhiia mai i ka hulu melemele 0 na manu Oo; nolaila, manao no au 
aole e loaa, hoi okoa mai nei me ka nele. A no ia manao o’u, aole e 
loaa ia’u, manao ae au ia oukou e na kaikuahine, ka poe no e loaa 
ai ko’u makemake i na la i hala, nolaila, kii mai nei au ia oukou e 
holo i Hawaii, o oukou no ka poe e loaa ai ko’u makemake, a ma 
keia wanaao, e ku kakou a e hele.” Alaila, he mea maikai keia olelo 
a ko Jakou kaikunane ia lakou. 
Iloko o keia manawa a Aiwohikupua e olelo ana me na kai- 
kuahine, akahi no a maopopo i kona Kuhina, oia ka ke kumu o ka 
hoi wikiwiki ana ia Kauai. 
I kekahi la ae, wae ae la o Aiwohikupua i mau hoewaa hou, no 
ka mea, ua maopopo i ke Alii ua luhi na hoewaa mua; a makaukau 
ka holo ana, ia po iho, lawe ae la ke Alii he umikumamaha hoewaa, 
elua hookele, o na kaikuahine elima, o Mailehaiwale, o Mailekaluhea, 
0 Mailelaulii, o Mailepakaha, a me ko lakou muli loa 0 Kahalaoma- 
puana, o ke Alii a me kona Kuhina, he iwakalua-kumakolu ko lakou 
nui. I ka wanaao oia po, haalele lakou ia Kauai, hiki ma Puuloa, 
a mailaila aku a kau ma Hanauma, i kekahi la ae kau i Molokai, ma 
Kaunakakai; mailaila aku a pae i Mala, ma Lahaina; a haalele lakou 
ia wahi, hiki lakou i Keoneoio, ma Honuaula; a malaila i noho loihi 
ai ekolu anahulu. 
No ka mea, ua nui ka ino ma ka moana, a pau na la ino, alaila, ua 
ikeia mai ka maikai o ka moana. 
Ta manawa ko lakou haalele ana ia Honuaula, a holo aku la a hiki 
ma Kaelehuluhulu, ma Kona, Hawaii. 
Ta Aiwohikupua ma i holo aku ai mai Maui aku a hiki i kela 
wahi, ua ike mua mai o Poliahu 1 ko lakou holo ana a me ka hiki 
ana i Kaelehuluhulu. 
Nolaila, hoomakaukau mua o Poliahu ia ia no ka hiki aku o 
Aiwohikupua, alaila hoao; hookahi malama ke kali ano o Poliahu 
no ko laua hoao e like me ka laua hoohiki ana; aka, ua hala o Ai- 
wohikupua ma Hilo, no ke kii no ia Laieikawai. 
